Diari Oficial de la Generalitat Valenciana


Sumari del DOGV 7683, del 22-12-2015 (2015/10771)

Informació pública de la Junta d'Expurgació de Documents Judicials de la Comunitat Valenciana, sobre l'aprovació de les relacions d'expedients judicials destinades a l'expurgació.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   7683

Data del DOGV
:   22-12-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/10381


Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Anunci

Informació pública de la Junta d'Expurgació de Documents Judicials de la Comunitat Valenciana, sobre l'aprovació de les relacions d'expedients judicials destinades a l'expurgació. [2015/10852]  
Manuel José Pons Gil, president de la Junta d'Expurgació de Documents Judicials de la Comunitat Valenciana, fa saber:  
Que en el present anunci, en virtut del que disposa l'article 20 del Reial Decret 937/2003, de 18 de juliol, de Modernització d'Arxius Judicials, es publica la resolució adoptada per la Junta d'Expurgació, en les sessions número 3 i 4 celebrades a València els dies 10 de febrer i 27 d'octubre de 2015, respectivament, en les quals s'aprova l'acord següent:  
Procedir a l'eliminació dels expedients de diligències prèvies, juís de faltes, diligències indeterminades, executòries de sumaris, actes de conciliació civil, expedients d'execució social, execucions governatives de l'orde social, i transferir la mostra d'expedients a l'Arxiu Històric Provincial de València, la corresponent als procediments incoats en els anys acabats en 0 (zero).  
Procedir a l'eliminació, dels expedients corresponents a les diligències preparatòries, expedients del Procediment Especial Llei Orgànica 10/1980, coneguts com PELO, executòries de PELO i diligències preparatòries, expedients dels jutjats socialS, i transferir la mostra d'expedients a l'Arxiu Històric Provincial de València, la corresponent als procediments incoats en els anys acabats en 0 (zero) i en 5 (cinc).  
  
Procedir a l'eliminació total dels expedients d'executòries de juís de faltes, de jura de comptes i de justícia gratuïta.  
Procedir a la conservació permanent dels expedients d'expedients de contraban, expedients d'habeas corpus, expedients de perillositat social, expedients de sinistre, rotllos d'apel·lació de juís de faltes, sumaris, expedients d'actes de jurisdicció voluntària, assumptes civils, rotllos d'apel·lacions civils, expedients dels jutjats socials fins a l'any 1980, expedients dels jutjats de menors, expedients dels jutjats de Vigilància Penitenciària, recursos i rotllos de la Sala Social del Tribunal Superior de Justícia de la Comunitat Valenciana i transferir els expedients a l'Arxiu Històric Provincial de València, una vegada transcórreguen els terminis a què es referix l'article 16 del Reial Decret 937/2003.  
  
Que la Junta d'Expurgació de Documents Judicials de la Comunitat Valenciana, en sessió celebrada els dies 10 de febrer i 27 d'octubre de 2015, ha acordat declarar acabats els expedients judicials que a continuació s'indiquen (annexos I al VII), que li van ser presentats pels responsables dels arxius judicials dels jutjats d'Instrucció de València, jutjats de 1a Instància de València, jutjats de 1a Instància, Instrucció i 1a Instància i Instrucció de la província de València, jutjats socials de València, Sala Social del Tribunal Superior de Justícia de la Comunitat Valenciana, Jutjat de Vigilància Penitenciària de València, i Jutjat Social núm. 3 de València.  
  
De conformitat amb el que disposa l'article 18.1 del Reial Decret 937/2003, de 18 de juliol, s'ha acordat igualment, la transferència d'aquells expedients judicials que s'estima que haurien de ser conservats per causa del seu valor historicodocumental, a l'administració competent en matèria de Patrimoni Històric.  
Així mateix, i d'acord amb el que disposa l'article 16 d'este reial decret, es fa públic el present anunci a fi que, en el termini de dos mesos, comptadors des d'esta publicació, puguen els interessats recuperar aquells documents que al seu dia van aportar al procés, que per al seu coneixement podran consultar els taulers d'anunci en la seu de l'Arxiu Judicial Provincial de València, situat al Polígon Industrial l'Oliveral, av. dels Hostalers, s/n, així com en els òrgans judicials corresponents, i formular la petició per escrit davant del secretari de la Junta d'Expurgació en el termini indicat i en la seu següent (Conselleria de Justícia, Administració Pública, Reformes Democràtiques i Llibertats Públiques ?Direcció General de Justícia-Servei de Gestió d'Unitats i Planificació de l'Oficina Judicial?, a l'Atenció del secretari de la Junta d'Expurgació de Documents Judicials de la Comunitat Valenciana, ciutat administrativa 9 d'octubre, carrer Castán Tobeñas, 77, Torre 4, planta 2a, 46978 València. Sense perjuí de la presentació en la forma prevista en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener).  
  
Transcorregut este termini sense que els interessats hagueren promogut la devolució, es considerarà que han desistit en el seu dret a recuperar els documents aportats.  
El que es fa públic, tot això, en compliment del que disposen els articles 16 i 20 del Reial Decret 937/2003, de 18 de juliol, de Modernització dels Arxius Judicials.  
La relació de processos judicials destinada a l'expurgació, en la qual es fa constar l'any d'inici i de fi i l'òrgan del qual procedixen, figura en els annexos que s'adjunten.  
- Annex I. Es detallen les diferents sèries documentals corresponents a l'orde jurisdiccional penal. Jutjats d'instrucció de València.  
  
- Annex II. Es detallen les diferents sèries documentals corresponents a l'orde jurisdiccional civil. Jutjats de primera instància de València.  
- Annex III. Es detallen les diferents sèries documentals corresponents als jutjats d'Instrucció, primera instància, primera instància i instrucció dels jutjats de la província de València.  
- Annex IV. Es detallen les diferents sèries documentals corresponents a l'orde jurisdiccional social. Jutjats socials de València.  
  
- Annex V. Es detallen les diferents sèries documentals corresponents a l'orde jurisdiccional social. Sala del social del Tribunal Superior de Justícia de la Comunitat Valenciana.  
- Annex VI. Es detallen les diferents sèries documentals corresponents al Jutjat de Vigilància Penitenciària núm. 1 de València.  
- Annex VII. Es detallen les diferents sèries documentals corresponents al Jutjat Social núm. 3 de València.  
  
València, 27 d'octubre de 2015.- El president de la Junta d'Expurgació de la Comunitat Valenciana: Manuel José Pons Gil.